b'\n_START_ARTICLE_\nDelisle-asteikko\n_START_PARAGRAPH_\nDelisle-asteikko (yksik\xc3\xb6n tunnus \xc2\xb0De tai \xc2\xb0D) on historiallinen l\xc3\xa4mp\xc3\xb6tila-asteikko, jonka esitteli ranskalainen, mutta professorina Pietarissa ty\xc3\xb6skennellyt, Joseph-Nicolas Delisle vuonna 1732. Asteikon on empiirinen asteikko, jonka kaksi referenssipistett\xc3\xa4 ovat veden j\xc3\xa4\xc3\xa4tymispiste ja kiehumispiste. Asteikosta tuli k\xc3\xa4\xc3\xa4nteinen, sill\xc3\xa4 kiehumispiste merkittiin 0 \xc2\xb0De ja sulamispiste 150 \xc2\xb0De. Koska l\xc3\xa4mp\xc3\xb6tilat mitataan veden j\xc3\xa4\xc3\xa4tymispisteen suhteen, kutsutaan sit\xc3\xa4 suhteelliseksi asteikoksi. Mittausteknisesti sen asteikko on v\xc3\xa4limatka-asteikko, jossa termodynaamisia laskelmia voi tehd\xc3\xa4 ainoastaan l\xc3\xa4mp\xc3\xb6tilaerojen avulla. Asteikkoa k\xc3\xa4ytettiin l\xc3\xa4hinn\xc3\xa4 Ven\xc3\xa4j\xc3\xa4ll\xc3\xa4.'